​ທີ່​ອົງ​ການ​ສະ​ຫະ​ປະ​ຊາ​ຊາດ ສະ​ພາ​ຄວາມ​ໝັ້ນ​ຄົງ ໄດ້​ປະ​ຕິ​ເສດ​ຕໍ່​ແຜນ​ການ ​ປະ​ກາດ​ຮວມ​ເອົາ​ດິນ​ແດນ​ຂອງ​ປູ​ຕິ​ນ
ບັນ​ດາ​ລັດ​ຖະ​ມົນ​ຕີ​ການ​ຕ່າງ​ປະ​ເທດ ຂອງ​ສະ​ພາ​ຄວາມ​ໝັ້ນ​ຄົງ​ສະ​ຫະ​ປະ​ຊາ​ຊາດ ປະ​ຊຸມ​ກັນ ເພື່ອ​ປຶກ​ສາ​ຫາ​ລື ກ່ຽວ​ກັບ​ຄວາມ​ຮັບ​ຜິດ​ຊອບ ແລະ​ການ​ຂົ່ມ​ຂູ່​ຂອງ​ປູ​ຕິນ 
ບັນດາສະມາຊິກສະພາຄວາມໝັ້ນຄົງຂອງອົງການສະຫະປະຊາຊາດໄດ້ປະນາມຣັດເຊຍ ທີ່ໄດ້ເພີ້ມທະວີຄວາມຮຸນແຮງ ຂອງສົງຄາມໃນຢູເຄຣນ ໂດຍຕ້ອງຕິການລະດົມພົນຂອງປະເທດດັ່ງກ່າວແລະການຂົ່ມຂູ່ທີ່ຈະໃຊ້ອາວຸດນິວເຄລຍຂອງປະທານາທິບໍດີປູຕິນ ລັດຖະມົນຕີກະຊວງການຕ່າງປະເທດສະຫະລັດ ທ່ານແອນໂທນີ ບລິງເກັນ ກ່າວຕໍ່ກອງປະຊຸມນັດພິເສດ ລັດຖະມົນຕີການຕ່າງປະເທດຂອງສະພາຄວາມໝັ້ນຄົງ ທີ່ຈັດຂຶ້ນໃນວັນພະຫັດວານນີ້ ຢູ່ນອກກອງປະຊຸມມັດຊາໃຫຍ່ປະຈຳປີສະຫະປະຊາຊາດ ໂດຍກ່າວວ່າ “ສະມາຊິກທຸກໆປະເທດຂອງສະພາ ຄວນສົ່ງຂ່າວຢ່າງຈະແຈ້ງວ່າ ການຂົ່ມຂູ່ດ້ວຍອາວຸດນິວເຄລຍແບບບໍ່ໄຕ່ຕອງເຫຼົ່ານີ້ຕ້ອງຢຸດຕິໃນທັນທີ ” ລັດຖະມົນຕີການຕ່າງປະເທດຄົນໃໝ່ຂອງອັງກິດ ທ່ານເຈມສ໌ ຄລີເວີຣີ ກ່າວວ່າ “ນີ້ແມ່ນສົງຄາມຢຶດເອົາດິນແດນ ນີ້ແມ່ນສົງຄາມຮຸກຮານ ຊຶ່ງໃນເວລານີ້ປະທານາທິບໍດີປູຕິນ ຕ້ອງການທີ່ຈະສົ່ງພວກໜຸ່ມນ້ອຍຊາວຣັດເຊຍ ທັງຊາຍແລະຍິງ ໄປເພີ້ມ ການສ້າງສັນຕິພາບເບິ່ງຄືວ່າເປັນໄປໄດ້ໜ້ອຍລົງ ” ປະທານາທິບໍດີປູຕິນໄດ້ປະກາດໃນວັນພຸດຜ່ານມານີ້ວ່າ ທ່ານຈະຮຽກທະຫານເຂົ້າປະຈຳການຕື່ມອີກຫຼາຍເຖິງ 300,000 ຄົນ ສຳລັບ “ການປະຕິບັດງານພິເສດ” ຂອງທ່ານ ໃນຢູເຄຣນ ລັດຖະມົນຕີການຕ່າງປະເທດຢູເຄຣນ ທ່ານດະມີໂຕຣ ຄູເລບາ ກ່າວວ່າ “ໃນມື້ວານນີ້ ປູຕິນໄດ້ປະກາດລະດົມພົນ ແຕ່ສິ່ງທີ່ທ່ານໄດ້ປະກາດຢ່າງແທ້ຈິງຕໍ່ໂລກທັງມວນນັ້ນ ແມ່ນການປະລາໄຊຂອງທ່ານ ລາວສາມາດເກນທະຫານ 300,000 ຫຼື 500,000 ຄົນ ແຕ່ລາວຈະບໍ່ມີໂອກາດໄດ້ຊະນະສົງຄາມນີ້ເລີຍ ເວລານີ້ ຊາວຢູເຄຣນທຸກໆຄົນ ແມ່ນຕິດອາວຸດພ້ອມແລ້ວ ທີ່ຈະປ້ອງກັນປະເທດຢູເຄຣນ ແລະຫຼັກການທີ່ໄດ້ຮັບການເທີດທູນໃນກົດບັດສະຫະປະຊາຊາດ ” ນອກນັ້ນ ປະທານາທິບໍດີຣັດເຊຍ ຍັງໄດ້ປະກາດກ່ຽວກັບແຜນການທີ່ຈະຈັດໃຫ້ມີການລົງປະຊາມະຕິຢູ່ໃນ 4 ເຂດທີ່ຖືກຢຶດຄອງຂອງຢູເຄຣນ ໃນອັນທີ່ປາກົດວ່າເປັນຄວາມພະຍາຍາມເພື່ອຈະຮວມເອົາດິນແດນເຫຼົ່ານີ້ເຂົ້າເປັນຂອງຕົນ ລັດຖະມົນຕີການຕ່າງປະເທດ ແລະ ກະຊວງປ້ອງກັນປະເທດ ຂອງໄອຣ໌ແລນ ທ່ານໄຊມອນ ຄໍວີນີ ກ່າວວ່າ “ມັນເປັນຄວາມພະຍາຍາມທີ່ຈະປ່ຽນແປງເຂດຊາຍແດນທີ່ນາໆຊາດຮັບຮູ້ດ້ວຍການໃຊ້ກຳລັງ ແລະບໍ່ມີແຜນການລົງປະຊາມະຕິແບບຫຼອກລວງ ສາມາດປ່ຽນແປງພື້ນຖານຂອງຄວາມເປັນຈິງໄດ້ ມັນຈະບໍ່ໄດ້ຮັບອະນຸຍາດໃຫ້ດຳເນີນໄປໄດ້ ” ສ່ວນເລຂາທິການໃຫຍ່ອົງການສະຫະປະຊາຊາດ ທ່ານອານໂຕນິໂອ ກູເຕເຣສ ກ່າວຕໍ່ສະພາຄວາມໝັ້ນຄົງວ່າ ການເຄື່ອນໄຫວຫຼ້າສຸດນີ້ແມ່ນ “ເປັນອັນຕະລາຍ ແລະເປັນທີ່ໜ້າວິຕົກ ອ່ານຂ່າວນີ້ຕື່ມເປັນພາສາອັງກິດ